safouaneb/arywiki huggingface dataset:
بيلڭراد

بيلڭراد (بالصربية: Beograd ؤلا Београд؛ نطق صربي-كرواتي: [bɛˈɔɡrad]) هي لعاصيما ديال صربيا و اكبر مدينة فيها. جات ف لوسط د لبلاد، ف النقطة لي كيتلاقا فيها واد الساڤا مع الدانوب، و فين كيتلاقا السهل الپانونّي لاوروپا الوسطانية مع شبه لجزيرة د لبلقان. تيسكنو ف بيلڭراد تقريبا 1. 2 مليون د الناس، و كيوصل عدد السكان د لبلايص اللي تابعا ليها اداريا ل 1. 7 مليون نسمة، الشي لي كيخلي من هاد المدينة وحدة من اكبر المدون ف جنوب شرق اوروپا. بيلڭراد الرسمية. بيلڭراد فيها 17 بلدية، مفرقة على هاد الشكل: الديموڭرافيا. لعدد د السكان د بيلڭراد تزاد بزاف مع لوقت. هاد لجدول لتحت تيبيّن هاد التبدال من عام 170 ل 2002. الشراكات مع مدون اخرى. المدون التوام. بيلڭراد عندها تّيفاقية ديال التوامة رسمية مع سبعة د لمدون، هي:
غتيصاب د راجل

غتيصاب د رجال ولا ذكورا هو غتيصاب و لا عنف جنسي ضد ذكورا، بينات دراسة تدارت ف النڭليز بلي 3% من ذكورا لي تيقراو ڭالو بلي راه دارو جنس بلا موافقة ديالهوم ملي كانو بالغين (فوق 16)، و 5% تعرضو ل لجنس بلا موافقة ديالهوم ملي كانو بالغين و 8% تعرضو ل جنس توافقي ملي كانو اطفال. ف ميريكان لعنف الجنسي ضد رجال كاين ولاكين كاين فشل ف التبليغ عليه. غتيصاب الراجل من لمرا. على حساب تقرير دارتو لبي بي سي BBC، دكتورة ويري دارت دراسة هي اللولا من النوع ديالها تاع التدخال بزز عند الرجال، فيها 200 راجل، بينات بلي بزاف د الرجال عاناو و دارو لجنس بزز من شريكات ديالهوم. و كاينين امثلة خرين بحال ڤاليريا لي عندها 32 عام لي غتاصبات كثر من 17 راجل لي كانت تاتديهوم من لحانة فاش خدامة و تادوخهوم وحيث تاتسالي تاتلوحهوم ف لغابة و كي تڭبضات عتارفات. و ف زيمبابوي ربعة د لعيالات تايخطفو الرجال من الطريق و تايغتاصبوهوم باش يديو السائل لمنوي ديالهوم.
سابايوني

0 399122 2025-07-07T23:33:32Z DarijaBot تبديل سميات الموضيلات باش تولي لي فالاصل ماشي لي كدير تحويلة 436608 wikitext text/x-wiki سابايوني و لا سابيون (ب) هي حلوى طاليانية تتصنع من صفار البيض و سكار و نبيذ لحلو و شي وحدين منهوم تيحطو لبيضة كاملة. تتقدم سابايوني تقليديا مع لكرموص طايب، من عام 1960 تتقدم سابايوني فلمطاعم ديال الولايات المتاحدة د ميريكان فلبلايص ليتايكونو فيهوم طاليانيين بزاف و تتقدم زابليون مع لفريز و لا لخوخ و لا توت… ، ف فرنسا تطلق عليها سمية سابيون (بالانجليزية: sabayon) و سميتو لحقيقية طاليانية سابايون. وهي حلوى شعبية ف لارجونتين و ف كولومبيا تايڭولو ليه سمية (sabajón)، و ف ڤينيزويلا، تتسمى (sambayón). و عندهوم حتا حلوى تتشرب مصاوبا من لبيض و تتسمى پونتشي دي كريما (بالاسپانية: ponche de crema) طريقة لمصاوبة. سابايون لكلاسيكي تيستخدم صفار لبيض و لاكين شي وحدين تيديرو لبيضة كاملة. و كاين ليتايبدل بياض د لبيضة بالكريما. و فشي بعض لمرات ماتايزدوش نبيذ ملي تيبغيو يعطيوه لدراري صغار و لاكين تيتبدل لمذاق، و يمكن تزيد شوية من قهوة اسبريسو باش تعطي نكهة. مصادر. 10 53776 391037 391032 2025-01-06T20:58:28Z Ideophagous 289 391037 wikitext text/x-wiki
مازدا

الشركة د لمّاطر د مازدا (ب جاپونية )، لمعروفة بمازدا، هيّا شركة جاپونية ديال طوموبيلات و لكيران و الطوبيسات. تاسسات ف 1920 و جا لمقر ديالها ف لمدينة د هيروشيما. مازدا تابعة للدولة ديال الجاپون. من قبل، كانت فورد شارية كتر من 20% ديال الشركة، و لكن باعت لاسهم ديالها كاملة ف 2015. ف 2021، خرّجات مازدا اول طوموبيل ديالها كاتخدم كاملة بالضّو. السمية د مازدا جات من اهورا مازدا، لي هوّا الرب لخالق، و لموقابيل د الله ف الديانة الزاراديشتية ف بلاد فارس.
خديجة الرميشي

خديجة الرميشي (مزيودة ف 16 شتنبر 1989) هي لعّابة مغريبية د لكورة، كاتلعب ڭارديان ف نادي لجيش لملكي د لعيالات و لمنتخب لوطني لمغريبي د كورة د لعيالات. لكاريير. بدا الشغف د كورة عند الرميشي ملي كان ف عمرها 6 سنين، ف مدينة خريبڭة، ف وسط لي كان كيعتابر كورة حكر على الدكور بوحدهوم، سيرتو ب عدم وجود فرقة نسوية ف لمدينة. وخا كانو مضايقات، قدّات تبدا لحلم ديالها ملي مشات ل لفقيه بنصالح باش تلعب معا لفرقة النسوية تماك. بعدما دوّزات فئات عمرية مختالفة، رجعات ل مدينتها خريبڭة، قبلما يجيها عرض من فرقة اف سي برشيد فاش كان ف عمرها 17 عام، و لعبات معا لفرقة اللولة. بعد تجربة ديال 4 سنين، ربحات فيها لفرقة لبوطولة و كاس لعرش، مشات ل النادي لبلدي د لعيون و لعبات معاهوم عامين. بعد التالق ديالها معا لفرقة د لعيون، لتاحقات ب الجيش لملكي ف 2012.
زينب رضواني

زينب رضواني (مزيودة ف 12 يونيو 2000 ف مكناس) كوايرية مغريبية كاتلعب معا معا لفرقة د لجيش لملكي، ؤ لمنتخب لوطني لمغريبي د لكورة. كاتلعب ف الديفاع.
سهام بوخامي

سهام بوخامي، مزيودة ف 1 فبراير 1992، هي لعابة دولية د الكورة ؤ اللي كاتعلب كا مدافعة ف الكلوب د الجيش الملكي ل النسا. السيرة الداتية. الكارْيير ف الكلوب. سهام بوخامي بدات الكاريير ديالها كاتعلب مع كلوب النسيم الرياضي (سيدي مومن) قبل ما تلتاحق لاطلس 05 الفقيه بن صالح ؤ من بعدها الكلوب البلدي د العيون اللي دوزات فيه بزاف د الماسم. بتداءا من 2018، تحولات ل الكلوب د الجيش الملكي ل النسا ؤ اللي ربحات معاه ربعة الشوپيونات مغربية ؤ جوج كيسان د العرش. عصبة لابطال 2021. ف نونبر 2021، الكلوب د الجيش الملكي ل النسا نافس ف اول نسخة د عصبة لابطال النسوية ف مصر. الكلوب المغربي سالا المرتبة التالتة. سهام بوخامي شاركات اساسية ف ڭاع المقابلات د هاد النسخة اللي ربحاتها ماميلودي سانداون. عصبة لابطال 2022. حيت المغرب تختار باش يحتاضن عصبة لابطال 2022، الكلوب د الجيش الملكي للنسا تكاليفيات نيشان للفينال من مور ما ربحال البطولة الوطنية. سيهام بوخامي شاركات ف المنافسة. الكاريير الدولية. كاس افريقيا د لامم 2022. سهام بوخامي تختارت ف الليستة د 26 لعابة اللي شاركو ف الكان د 2022 ديال 2 يوليوز 2022 ف المغريب. واخا كانت فالسيليكسيون، بقات غير ف الحتياط ؤ ما لعباتش ف التشكيلة الرئيسية. العزلة ديالها سالات ف الرتبة التانية د البطولة د افريقيا من مور ما خسرات الفينال ب (1–2) ضد جنوب افريقيا ف المركب الرياضي د مولاي عبدالله. التوجاد ل كاس العالم 2023. ف اطار التوجاد ل كاس العالم 2023، بوخامي تعزلات من عند رينالد پيضروص باش تشارك ف سطاج ف قادش (سبانيا) ف شهر ؤكتوبر 2022 فين المغريب واجه الفرقة د پولونيا ؤ كاناضا (البطلة الؤلامپية د 2020). ساركات ف الماتشات بجوج اللي سالاو بالخصارة د المغريب (4–0).
مليكة دحيل

مليكة دحيل اڭيار (مزيودة ف 13 ابريل 1988) فنانة مغريبية برازيلية ديال لكوميكس. كاتّعتابر اول فنانة مرا د لكوميكس ف لمغريب. و اول فنانة د لكوميكس مغريبية نشرات لاعمال ديالها ف فرانسا. كاريير. مليكة بدات كاتّعلم الرسيم ف مدرسة محمد لخامس ف الصويرة. مشات موراها باش تقرا لفن ف مدرسة لفنون الجميلة د الدارلبيضا، ولاكين ماكمّلاتش قرايتها بسباب صعوبات مادية. بقات ف كونطاكط معا استادها عبد العزيز مريد، لي عاونها باش ساهمات ف اول عامال ديالها "La Traversée" ف 2013. هاد لكوميكس كيهضر على لهجرة اللاشرعية ديال الشبان من افريقيا ل ؤروپا، و شاركو فيه عدد ديال لفنانين من لكوط ديڤوار، لكونڭو، لكاميرون. شاركات تا ف كوميكس ب عنوان Switchers ف نفس لعام، و ف قصة بوليسية ب عنوان Lamsari et le trésor des Oudayas. هاد لكوميكس كيعاود على كوميسير سيمتو لمصاري لي كيحاول يفك لغز د شفرة ديال بقايا اركيولوجية من لوداية. ف 2015، بدات كاتخدم على البوم ب عنوان "Légère Amertume (une histoire du thé)" ولاكين حبسات لمشروع و كمّلاتو لفنانة كوفي روجر نڭسان. فاش صدر لكتاب ف لبريزيل ف 2021، الصفاحي لي خدمات عليهوم مليكة بانو ف لاضافات ديالو.
دون تشاك مونوڭاطاري

دون تشاك مونوڭاطاري (ドン・チャック物語، دون تشاكو مونوڭاطاري، حرفيا، لقصة ديال دون تشاك) هي سيرية د انيمي جاپونية فيها 26 حلقة. دارو لاخراج ديالها كازويوكي ؤكاسيكو و كوزو طاكاڭاكي، وكان لبت اللول ديالها على قناة طوكيو 12 ف عام 1975. تبعاتها سيرية خرة ب عنوان "شين دون تشاك مونوڭاطاري".
ماڤكا

ماڤكا (ب جات من السلاڤية لبدائية navь «لموتى») هي روح نتوة فلاساطير الاوكرانية عندها شعر طويل وشي بعد لمرات تتكون عريانة و هادشي تيخليها خطيرة على الشباب الصغار. تعرفات هاذ روح بلي هي تجسيد للبنات لي ماتو بطريقة ماشي طبيعية ولا دراري صغار لي ماتعمدوش. تتبان لماڤكا ب لهيئة تاع بنات صغار زوينات تايغريو شباب صغار و تايجيبوهوم للغابة و تايهروهوم حتا تايموتو. ماڤكا ماعندهاش نعكاس ف لما و ماعندهاش ظل و لا ضهر و يعني يمكن ليك تشوف اش كاين لداخل ديالهوم (فلغالب كانو تايڭولو ليهوم سمية «نياڤكا» و عتاقدو بلي تايعيشو ف غرب د اوكرانيا فين كاينين انهار جبلية كتر من وسط د اوكرانيا، و «ماڤكا» لي ڭالو تتعيش وسط د اوكرانيا عندها ضهر)، و تڭال بلي تتعاون لفلاحا و تاتقابل لبهايم و تاتجري على لحيوانات لبرية. عتاقدو الناس بلي تايعيشو فجماعات ف لغابات و لكهوف و ف سقيفة و تايزينوها ب سجادات و تايصنعو لخيوط من لكتان لممخور.
ميرسيديس بينز

ميرسيديس بينز (بلالمانية: Mercedes-Benz)، لمعروفة تا بميرسيديس هي شركة المانية ديال الليكس، تاسسات ف 1926. ميرسيديس تاتصنع الطوموبيلات و لكاميويات و لكيران، و جا لمقر ديالها ف لمدينة د شتوتڭارت. لاصل د السمية. ف 1926، تجمعو جوج شركات، بينز (مسمّية على كارل بينز، اللي ختارع اول طوموبيل تاتخدم ب ليصونص ف 1886)، مع ميرسيديس (اللي تسمّات على بنت ايميل يلينيك، لبزناس اللي كان مشارك مع دايملر و مايباخ و كيصنعو طوموبيلات). السمية د ميرسيديس بينز هي الجميع ديال السميات ديال الشركات بجوج.
حرشة

لحرشة هي نوع د لخبز ؤلا لپانكيك لمغريبي، اصلها من لاطلس لمتوسط. تتڭاد من السميدة و الزيت و لملحة و لخميرة. و تطيب فوڭ مقلة سخونة، و عندها شهرة كبيرة و تتباع فڭاع لمحلبات و لحوانت و لقهاوي و حتى لمخبازات لعصرية. تاتعتابر لحرشة وجبة مدسمة تاع لفطور و يمكن تكال حتى ف الليل مع كاس تاع لقهوة و لا اتاي و لا شي مشروب كيجي معاها. ف الدزاير كانلقاو لحرشة ؤلا اكلات كيشبهو ليها بسميات خرين، بحال لمبسس، حرشاية، و رڭدة. لمصاوبة. تايتحط ف سوپيرة لبيض و سكار و زيت و ڤاني و تايتحرك ب معيلقة و تايتزاد عليه كاس د ليمون و سنيدة و دڭيڭ و لخميرة و تايتخلط. و تاتدهن لمقلى بزبدة و لا بشي حاجة خرة بحالها و تاتحط فلفران فوڭ حرارة متوسطة حتى يولي لونها صفر.
دجيسو (موغنية)

كيم جي-سو (ب ) (ب لهانڭول:김지수، تولدات ف 3 يناير 1995) تاتعرف ب جيسو هي موغنية و مومثيلة و عارضة و عضوة ف فرقة بلاكپينك. حياتها و لمسيرة ديالها. تولدات ف 3 يناير 1995 ف ڭونپو، كوريا لجنوبية. نضمات ل واي جي انترتينمنت متدربة ف يوليوز 2011 و تدربات 5 سنين. تاتهضر لكورية و الانڭليزية و الشينوية. ف عام 2015، بانت جيسو ف مسلسل "لمنتجين"، و ف نفس لعام، بانت جيسو ف بزاف د لاعلانات بحال سامسونايت مع لمومثيل اي من هو و فاشهار سمارت يونيفورف وال جي الكترونيكس ونيكون. و ترسّمات ف فقرة بلاكپينك ف 8 غشت 2016 و لموقع ديالها ف لفرقة هو موغنية رئيسية و فيجوال. ف 5 فبراير 2017 حتال 4 فبراير 2018، كانت جيسو تتقدم برنامج انكيڭايو. و ف 3 يونيو 2019، بانت جيسو بمشهد قصير ف دراما ب عنوان "كرونيكلات د ارثدال".
حبس

لحبس هو البلاصا لي تايتحط فيها شي حد باش تحيد ليه لحرية ديالو. تاريخ. تيرجع تاريخ ت لحبس للعصور لقديمة و صعيب تعرف لبدية ديالو. لدرجة تذكر ف لقران، وتذكر ف توراة و لعهد القديم بلي كانت ف لقدس فلعصر تاع نبي موسى و قبل. تصميم ديالو. تايختالف تصميم على حساب نوع د لحبس و لحباس و لجريمة ديالو و بلاصة لحبس. لحبس بلاصة تاع لعقوبة. و تايتڭال للبلاصة ليتاتحيد حرية بنادم. وهو بلاصة دارت باش تحبس شيحد و لا كثر و تايتصاوب بلحيوط و لعصي د لحديد و تدار فيه لحراسة باش تحبس لحباسة باش مايهربوش.
.ma

ma. هو كوض د لبلاد ديال ضومين د انترنيت د النيڤو اللول ديال سيتات لي تابعين ل لمغريب. هاد الكوض تدار ف 26 نونبر 1993 و كاتسيّرو مؤسسة سميتها لوكالة لوطنية د تقنين الطيليكوم "ANRT". ضومينات د النيڤو التاني. التسجيل يقدر يتدار ديريكت ف النيڤو التاني، ولّا ف النيڤو التالت تحت من هاد لكواض:
لوعبة ب زيرو-طوطال

لوعبة ب زيرو-طوطال (النڭليزية: zero-sum game) هي واحد الموضيل د الماط ف نضرية اللعب ؤ ف النضرية القتيصادية ديال واحد الوضعية اللي كايكونو فيها جوج د الجيهات ؤ فين النتيجة كاتكون فيها واحد الجيهة رابحة ؤ لوخرى خاسرة ب نفس القدر د الجيهة اللولانية. ب عبارة ؤخرى، الربح ديال اللعّاب اللول كايكون هو الخسارة د اللعّاب التاني. ؤ بالتالي كايكون النيط د التحسن ف الاستفادة د اللوعبة كا كل، كيساوي زيرو. يلا جمعنا الطوطال د الربح د المشاركين ؤ نقصنا منو الطوطال د الخسارة ديالهم كانلقاو المجموع هو زيرو. كانكونو ف حالة لعبة ب زيرو-طوطال ف الحالة اللي يلا قطّعنا ل شي لعّاب طرف كبر د الكيكة ؤ كا نتيجة صدقنا ناقصين من الطروفة د اللعابا لوخرين (هادشي يلا سلّمنا بلي التقييم د اللعابا ل نفس الطرف د الكيكة متساوي). امثلة على اللوعاب ب زيرو-طوطال ف الحياة اليومية كاتشمل لوعاب بحال الپوكير، الشطرنج، ؤ الزيمبومباح فين شي لعّابا كايكونو رابحين على حساب اللعّابا لوخرين اللي كايتحمّلو ديك الخسارة ؤ الطوطال د الربح ؤ الخسارة كايكون زيرو. فالسواق ؤ لادوات د الفينونس، العقود الماجلة (النڭليزية: futures)، ؤ لوپصيونات (النڭليزية: options) كايكونو تا هوما لوعبات ب زيرو-طوطال. ف الموقابيل، الماشي-زيرو-طوطال كايوصف الحالة اللي فيها المجموع د الربح ؤ الخسارة د المشاركين قل ؤلا كثر من زيرو. اللوعبة ب زيرو طوطال كاتسمى لوعبة ب "منافسة سطريكت" (صارمة)، بينما اللوعاب الماشي-زيرو-طوطال ممكن يكونو اما تنافسيين ؤلا ماشي-تنافسيين. اللوعاب ب زيرو-طوطال ف الغالب كايتحلّو ب الطيوريم د المينيماكس (النڭليزية: minimax theorem) اللي عندو علاقة وطيدة ب الزدواجية د البرمجة السطرية (النڭليزية: linear programming duality)، ؤلا ب التوازن د ناش (النڭليزية: Nash equilibrium). المعضلة د الحبّاسا متال كلاسيكي ديال لوعبة ماشي-زيرو-طوطال. نوطات لوغاوية.
نيسان

الشركة د لمّاطر د نيسان (ب جاپونية )، لمعروفة بنيسان، هيّا شركة جاپونية ديال الطوموبيلات و لكاميويات. تاسسات ف 1933 و جا لمقر ديالها دابا ف لمدينة د يوكوهاما. نيسان شركة مهمة بزاف ف لمدينة ديالها، كاين تمّا تيران ب سميتها (كيهز كتر من 70. 000 واحد)، و متحف ديالها تحلّ ف 1934. نيسان مشاركة مع رونو و دايرين تّيحاد ديال نيسان-رونو (كل وحدا فيهم عندها طرف ف الشركة لخرا). لاصل د السمية. السمية ديال نيسان جاية من الجميع ديال لحروف اللوالا ديال "نيپون سانجيو"، اللي تاتعني الصناعي ديال الجاپون بالجاپونية.
دانا پاولا

دانا پاولا (ب ) هي موغنية و مومثيلة مكسيكية، كتاسبات شعبية و بطولة فبزاف د لمشاريع ف تلفازا. حياتها. تولدات دانا پاولا و كبرات ف مكسيكو سيتي، لمكسيك. واليديها پاطريسيا مونڭويا و خوان خوسيه ريڤيرا اريانو، و تطلّقو فاش كانت صغيرة. عندها ختها كبر منها، سميتها ڤانيا.
إيك دوارت

ايك دوارت اوليفيرا () هو ممثل ومغني برازيلي. تولد ف ريو دي جانيرو.
پورش

الشركة د لاسهم د الدكتور لمهندس لفخري فيرديناند پورش (بلالمانية: Dr. Ing. hc F. Porsche AG)، لمعروفة تا بپورش هي شركة المانية ديال الليكس، تاسسات ف 1931. پورش تاتصنع الطوموبيلات، و تابعة للمجموعة ديال فولكسڤاكن. لمقر ديالها جا ف لمدينة د شتوتڭارت. لاصل د السمية. تسمّات الشركة على سميت لمهندس لالماني فيرديناند پورش، اللي كان واحد من الناس اللي ختارعو اول طوموبيل د فولكسڤاكن (الطوموبيل د الشعب) ف 1938، و اللي تمشّات مزيان ف ديك لوقت.
رونو

لمجموعة د رونو (ب لفرانساوية )، لمعروفة برونو، هيّا شركة فرانساوية ديال الطوموبيلات، لكاميويات، لكيران و الطيارات. تاسسات نهار 25 فبراير 1899 و جا لمقر ديالها دابا ف النواحي د باريز. تسمّات الشركة على سميت لويس رونو، اللي كان واحد من لمؤسسين ديالها. رونو مشاركة مع نيسان و ميتشوبيشي، و دايرين تّيحاد ديال نيسان-رونو (كل وحدا فيهم عندها طرف ف الشركة لخرا).
سوزوكي

الشركة د لمّاطر د سوزوكي (ب جاپونية )، لمعروفة بسوزوكي، هيّا شركة جاپونية ديال لمّاطر و الطوموبيلات و لكاميويات و لباطويات. تاسسات ف 1909 و جا لمقر ديالها دابا ف لمدينة د هاماماتسو. تسمّات الشركة على سميت السيد اللي حلّها، واللي كانت سميتو ميشيو سوزوكي. التاريخ ديالها. بدات الشركة د سوزوكي ف اللول كشركة ديال التوب و لحرير، و كانت تاتخدّم بزاف د لمّاكن اللي ختارعها مول الشي، ميشيو سوزوكي. ف واحد لوقت جوايه 1937، بدا تيفكّر باللي يقدر يدخل للعالم ديال الطوموبيلات حيت كان تيعرف للميكانيك و تيصايب تا لمّاطر. ف 1955 خرجات اول طوموبيل ديال سوزوكي، سوزولايت.
لمدراسة لبوعنانية

لمدراسة لبوعنانية هي واحد لمدراسة قديمة جات فمدينة فاس، بناها سلطان لمريني ابو عنان فارس مابين عام 1350 و 1355، و كاتعتابر جامع و مدراسة فنفس لوقت، و وحدة من احسن لامثلة ديال لمعمار لمغريبي تقليدي. لمدراسة تابعة ليها و جات قبالتها ساعة د لما كاتسمّى دار لمݣانة لي طريقة د لاشتغال ديالها مامعروفاش.
جامع لقرويين

جامع لقرويين جامع ف مدينة فاس، و واحد من اشهر الجوامع ف لمغريب. على حساب التوارخي لمغريبي بن ابي زرع، بناتو فاطمة لفهرية ف 857 ميلادية. ف 956 لامراء الزناتيين بناو الصمعة ديالو. اغلبية ديال التصميم لحالي كيرجع ل لفترة د لمرابطين ف لقرن 12، لي تّبناو فيها تا لقباب د لڭبص لي كاينين ف لقاعة د الصلا. اضافات خرين ل الجامع تزادو ف فترات تبعوها، بحال لخزانة و لقاعة د لوضو.
جامع لأندلسيين

جامع لاندلسيين جامع ف مدينة فاس بناتو مريم لفهرية خت فاطمة لفهرية ف 859 ؤلا 860 ميلادية. التصميم لحالي ديالو كيرجع ل لفترة ديال السلطان الناصر لموحدي. ف لعهد لمريني تزادو ليه النافورة و لخزانة د لكتوبا. تدارو فيه اصلاحات ف لعهد ديال السلطان مولاي سماعيل.
أدڤانس وورز

ادڤانس وورز هي لعبة ڤيديو حربية طوراتها انتيليجنت سيستمز و نشراتها نينتاندو، لفكرة د لعبة هي عندك ارض و لفلوس باش تشري جيش و داكشي لعسكري و خاصك تحتل لبلايص د لعدو لي ضايرة بيك.
نيكولاس پريتس

نيكولاس پراتس بيتينكورت پيريس () هو مومتيل و موغني برازيلي. تولد ف 4 ماي 1997 ف ريو دي جانيرو.
طويوطا

الشركة د لمّاطر د طويوطا (ب جاپونية )، لمعروفة بطويوطا، هيّا شركة جاپونية ديال الطوموبيلات و لپيكوپات و لكاميويات و لكيران الصغيرة. تسجّلات الشركة قانونياً ف 28 غشت 1937، ولاكين تاريخ التاسيس لفعلي على حساب لمؤسسين ديالها هوّا 3 نونبر 1938، فاش كمل لبني ديال اول وزين ديالها، لوزين د كورومو. تسمّات على سميت السيد اللي حلّها، واللي كانت سميتو كييشيرو طويوطا. هي من الشركات لكبار د الطوموبيلات ف لعالم (تاتبيع كتر من 10 د لمليون ف لعام)، و من اللوالا ڭاع اللي تيصنعو الطوموبيلات هيبريد (تيخدمو ب الضو و لمازوط دقّة وحدا). بقوة ما طويوطا كبيرة، بدلات لمدينة اللي فيها لمقر د الشركة سميتها من كورومو ل طويوطا ف 1959. لمدينة د طويوطا تادّور على الشركة، و تيسكنو فيها تقريبا نص مليون د الناس.
إدوارد ويتن

ادوارد ويتن (مزيود ف 26 غشت 1951) فيزيسيان ميريكاني متخصص ف لفيزيك النضرية سيرتو لفيزيك د لماط و شاد دابا منصب ديال ؤستاد د لفيزيك د لماط ف معهد الدراسات لمتقدمة لميريكاني. كيتّعتابر ويتن من اهم لبقشاشا ف نضرية السوپر-اوتار و نضرية لجادبية لكوانطية، و غيرهوم من مجالات لفيزيك د لماط. قرانو كيتعتابروه من اعضم لعولاما د لفيزيك لي كاينين، و لخليفة ديال البيرط اينشطاين. لابحات ديالو عاونات ف توطيد لعلاقة مابين لماط و لفيزيك ب ايجاد علاقات و معادلات جديدة. ف 1990، حصل على ميدالية فيلدس من قيبال لاتحاد الدولي د لماط، لي هو اعلى تكريم ف لماط، و بزاف كيعتابروها لموقابيل ديال جايزة نوبل ف لماط. ويتن هوّا لفيزيسيان لوحيد لي نال هاد الشرف.
قد

لقد ؤلا لحجم هوّا مفهوم كيعبّر على مقدار لي شادّينو كسدة ؤلا مجال مكاني ف لفضاء تلاتي لابعاد. هاد لمفهوم مخدم بشكل اساسي ف لماط و لفيزيك، ولاكين كانلقاوه ف مجالات تطبيقية كتيرة و تا ف لحياة ليومية. كاينين بزاف د لعبرات د لقد لي مخدمين على حساب السياق، بحال لعبرات د السيستيم لعالمي د لعبرات (ليطرو، و لميترو لمكعب)، و ف بريطانيا و لميريكان، لڭالون، لكوارت، و لانتش لمكعب.
مكعب

لمكعب هوّا شكل تسطاري ف لفضاء تلاتي لابعاد، عندو 6 د لوجوه على شكل مربعات متطابقة. هوّا سداسي السطوح لمنتاضم لوحيد لي كاين، و كيتّعتابر مجسم افلاطوني. ف لمجموع عندو 6 د لوجوه، 12 جنب، و 8 د لقنوتا. لمكعب هوّا لمجسم لمحدب لوحيد لي جميع وجوهو مربعات.
پايپال

پايپال ؤلا پايپال هولدينڭ (رسمياً PayPal Holdings Inc. ) شركة ميريكانية متعددة لجنسيات ديال الطيكنولوجيا د لفينونص، لي كاتسيّر سيت ويب د لخلاص ف انتيرنيت ب نفس السمية، و كاتلعب دور كا بديل ل وسائل الطرونصفير التقليدية د لفلوس، بحال لبانكات. ف 1998، بدات پايپال ب سمية كونفينيتي "Confinity"، و ف عام 2000 تدمجات معا شركة اكس ضوت كوم ديال ايلون ماسك، و تبدّلات ليها السمية. ف 2002 شراتها ايباي ب 1، 5 مليار دولار ميريكاني. ف 2015 باعت ايباي لاسهم ديالها و رجعات شركة مستاقلة عاوتان. ف 2022 تكلاصات پايپال نمرة 143 ف اكبر الشركات لميريكانية من حيت لمدخول ديالها.
حمزة حمودي

حمزة حمودي (مزيود ف 7 يونيو 1990 الرباط) هو كوايري مغريبي. كيلعب فمركز حارس مرمى مع الاتحاد الاسلامي الوجدي فالبطولة الوطنية الاحترافية. عرف بحضور ديالو المستمر فالملاعب الوطنية، وبالقدرة ديالو على التصدي والهجوم المضاد، وكيعتبر من الوجوه اللي عندها تجربة طويلة فالكرة المغربية. النشاة والمسيرة الشبابية. كبر حمودي فـ الرباط وسط بيئة شعبية، وبدا الممارسة ديالو لكرة القدم مع الفئات الصغرى ديال الجيش الملكي. فمرحلة الشباب بان على قدرات مميزة فالتصدي للكرات العالية والسيطرة على المساحات داخل منطقة الجزاء. المدربين ديالو فالفئات السنية اكدّو ان عندو شخصية قوية فالميدان، وهو ما خلاه يكون اساسي فبطولات الفئات الصغرى. المسيرة الاحترافية. بدا حمزة حمودي المسار الاحترافي ديالو مع الجيش الملكي، من بعد مشى لعدة اندية بحال جمعية سلا، اولمبيك اسفي، واخيراً الاتحاد الاسلامي الوجدي فـ 2022. مع USM Oujda لعب كحارس اساسي فالموسم 2022–23، وشارك فمباريات حاسمة ضد اندية كبار بحال الوداد الرياضي والرجاء الرياضي. ارقام Transfermarkt كتشير انه لعب ازيد من 90 مباراة فالمستوى الاحترافي، وحقق فيها نسبة تصديات عالية وصلت لاكثر من 65٪. اسلوب اللعب. كيتعرف حمزة حمودي بالهدوء ديالو وقدرتو يوزع الكرات بسرعة، الشي اللي كيعطي افضلية للهجمات المرتدة. الطول ديالو (1. 80 م) كيعطيه ميزة فالتعامل مع الكرات العالية، وزايد على ذلك عندو مرونة كبيرة كتخليه يتصدى للتسديدات القريبة. كيميل لاستعمال رجليه فاللعب العصري للحراس، وكيشارك بزاف فبناء الهجمة من الخلف. هاد المميزات خلات بعض النقاد يشبهوه بحراس اوروبيين كيستعملو نفس النهج. التاثير والشهرة. رغم انه ماوصلش للمنتخب المغربي الاول، الا ان حمزة حمودي عندو مكانة فـ الكرة المغربية المحلية. بزاف من المعلقين الرياضيين كيعتابروه مثال ديال الحارس اللي حافظ على الاستمرارية والمستوى الجيد، خصوصاً ففرق متوسطة بحال الاتحاد الاسلامي الوجدي. الجمهور كيعرفو بثباتو وبتواضعو، وهو الشي اللي خلاه يكون محبوب وسط زملاؤه والمدربين ديالو. الحياة خارج الملعب. خارج الميدان، حمزة حمودي معروف باهتمامو بالتكوين، بحيث شارك فـ دورات تدريبية خاصة بمدربي حراس المرمى، وحصل على شهادة تدريب "B" المعترف بها من الكاف. كيبغي يساهم فتاطير الجيل الجديد ديال الحراس فالمغرب.
يوسف شيپو

يوسف شيپو (مزيود ف 10 ماي 1973) هو كوايري مغريبي.
أيوب الكعبي

ايوب الكعبي (مزيود ف 25 يونيو 1993) هو كوايري مغريبي.
زكريا الوردي

زكريا الوردي (مزيود ف 17 غشت 1998) هو كوايري مغريبي.
محسن متولي

محسن متولي (مزيود ف 3 مارس 1986 ف الدارلبيضا) هو كوايري مغريبي. محسن متولي كايلعب ف موقع وسط الميدان و دابا هو بدون فريق حتال 3 اكتوبر 2024. المسيرة. الفراقي. لتاحق محسن متولي بمركز تكوين ديال نادي الرجاء البيضاوي ف 2004 و لعب مع فرقة الشبان حتى 2006. ف داك العام شارك للمرة اللولة مع لفرقة اللول ديال الرجاء، حيث عطاو الفرصة للعّابا الشباب ف اللخر د الموسم باش يجربوهم. من بعد مشا اعارة ل عام واحد لفرقة اتحاد توارݣة ف القسم الثاني تحت قيادة المدرب جمال السلامي ف 2007. متولي رجع للرجاء و لعب موسم 2007-2008. البدية ديالو كانت ضد اولمبيك خريبݣة ف اول موسم ليه بعد الرجوع من الاعارة، و قدّم اداء زوين، و ولا النجم اللول ديال النسور الخوضر ف موسم اللي حصلات فيه لفرقة على المرتبة الثالثة فالبطولة الوطنية. محسن متولي لعب بزاف ديال لماتشات د الديربي ضد الوداد البيضاوي ف ديربي الدار البيضا. و فاز مع الرجاء بلقب البطولة الوطنية 4 مرات (2008/2009، 2010/2011، 2012/2013، و 2019/2020)، و زاد عليهم كاس العرش ف موسم 2011/2012. وكان مشى اعارة لفرقة الامارات الاماراتي لموسم واحد ف 2012. من بعد رجع للرجاء و نتاقل لنادي الوكرة القطري ف 2014، و من تما نتاقل لنادي الريان ف 2017، موراها لعب مع الاهلي القطري ف التجربة لقطرية اللخرة ديالو، وكان واحد من نجوم دوري نجوم قطر. الرجوع ديالو للرجاء ف بدية 2019 كان ناجح، حيث قاد لفرقة باش تربح البطولة الاحترافية ف موسم 2019-2020، و كاس لكاف ف 2021، و كاس محمد السادس د لابطال (كاس العرب)، و وصل مع لفرقة لنصف نهاية دوري ابطال افريقيا ف موسم 2019–2020. واحدة من احسن اللحظات ديال متولي مع الرجاء كانت قيادتو للفرقة للوصول لنهائي كاس لعالم د لاندية ف 2013 ف المغرب، لي واجه فيها الرجاء فرقة بايرن ميونيخ الالمانية، و كان متولي القائد ديال لفرقة. فالطريق للنهاية، تجاوز الرجاء فراقي اوكلاند سيتي النيوزيلاندي، مونتيري المكسيكي، و اتلتيكو مينيرو البرازيلي بقيادة النجم العالمي رونالدينيو، و سجل متولي بيت ف الشبكة ديال اتلتيكو مينيرو. المشاركات الدولية. اول مشاركة دولية ليه مع كانت سنة. في 13. لعب اول مقابلة رسمية مع، تحت امرة المدرب، ضد، و التي سالات بفوز المغرب ب 4–0. في الموزمبيق.